קיליאן אמבפה

קיליאן אמבפה לוטן (בצרפתית: Kylian Mbappé Lottin; נולד ב-20 בדצמבר 1998) הוא כדורגלן צרפתי המשחק בעמדת החלוץ או הקיצוני בקבוצת ריאל מדריד ומשמש גם כקפטן בנבחרת צרפת. אמבפה נולד בפריז שבצרפת, אך גדל בעיר בונדי. בשנת 2015 כשהיה בגיל 16, שיחק במונקו מליגת העל הצרפתית, שם זכה איתם באליפות צרפת, הגיע איתם עד חצי גמר ליגת האלופות, כשהוא כובש שערים מול מנצ'סטר סיטי, דורטמונד, ויובנטוס. ב-2017 כשהיה בגיל 18, חתם ב-פריז סן ז'רמן תמורת 180 מיליון אירו. שם הוא זכה ב-5 אליפויות צרפת, 3 גביעי צרפת, והגיע עד גמר ליגת האלופות 2020. אמבפה הוא מלך השערים של פריז בכל הזמנים. אמבפה ערך את הופעת הבכורה שלו בנבחרת צרפת בשנת 2017, בגיל 18. אמבפה הוא השחקן הצרפתי הצעיר ביותר שהבקיע במונדיאל ובשנת 2018, כשהיה בגיל 19, היה שותף לזכייתה של נבחרת צרפת במונדיאל, ואף הבקיע שער במשחק הגמר. זכה בתואר השחקן הצעיר המצטיין של הטורניר, והשחקן הצרפתי הטוב ביותר של השנה. אמבפה הבקיע שלושער בגמר מונדיאל 2022, הוכתר מלך השערים של הטורניר עם שמונה שערים, מה שזיכה אותו בנעל הזהב, ועלה למקום חמישי משותף עם פלה בטבלת מלך שערי גביע העולם בכדורגל, עם 12 שערים. אמבפה נולד בפריז, אך גדל בבונדי שבצרפת, לאב צרפתי ממוצא קמרוני ולאם צרפתייה ממוצא אלג'יראי. הוא החל לשחק במחלקת הנוער של AS בונדי מעיר הולדתו, ובשנת 2013 עבר למחלקת הנוער של מונקו מליגת העל הצרפתית. בעונת 2015/2016 עלה לסגל הבוגר של המועדון, כשבמקביל שיחק בקבוצת המילואים שלו. ב-2 בדצמבר 2015 ערך את הופעת הבכורה שלו בקבוצה הראשונה, כשהחליף את פאביו קונטראו בדקה ה-88 בתיקו 1–1 נגד קן במסגרת המחזור ה-16 בליגה. ב-10 בדצמבר ערך את הופעת הבכורה שלו בליגה האירופית, כשהחליף את לאסינה טראורה בדקה ה-56 בהפסד לטוטנהאם הוטספר במסגרת המחזור השישי בשלב הבתים לעונת 2015/2016. ב-20 ביוני 2016 הבקיע את שער הבכורה שלו בקבוצה הראשונה, שער שהובקע בתוספת הזמן של המחצית השנייה בניצחון 3–1 על טרואה במסגרת המחזור ה-27 בליגה, לאחר שהחליף את ואגנר לאב בדקה ה-73. בסך הכל ערך אמבפה 11 הופעות ליגה בעונת 2015/2016, בהן הבקיע שער אחד. ב-27 בספטמבר 2016 ערך את הופעת הבכורה שלו בליגת האלופות, כשנכנס כמחליף בדקה ה-77 בתיקו 1–1 נגד באייר לברקוזן במסגרת המחזור השני בשלב הבתים לעונת 2016/2017. בשמינית גמר הטורניר הבקיע שער לרשתה של מנצ'סטר סיטי, אך קבוצתו הפסידה 3–5. במשחק הגומלין הבקיע שער שהוביל את קבוצתו לניצחון 3–1 ולעלייה לשלב רבע הגמר. ברבע הגמר כבש שלושה שערים נגד בורוסיה דורטמונד בשני המשחקים, והקבוצה עלתה לחצי הגמר אחרי 6–3 בסיכום. בחצי הגמר פגשה מונקו את יובנטוס. במשחק הראשון הפסידה הקבוצה 0–2, ובמשחק הגומלין כבש אמבפה בהפסד 1–2. בסיום העונה הוא זכה עם מונקו באליפות ונבחר לתגלית העונה בצרפת, כשכבש 15 שערים ב-29 הופעות בליגה, ו-26 שערים ב-44 הופעות בסך הכל. ב-31 באוגוסט 2017 הושאל אמבפה לפריז סן-ז'רמן לעונה אחת עם התחייבות לרכישתו תמורת 180 מיליון אירו בתום העונה, וזאת כדרך לעקוף את חוקי הפייר פליי הפיננסי של אופ"א. העסקה הפכה את אמבפה לשחקן השני הכי יקר בהיסטוריה. את העונה סיים אמבפה עם 13 שערים ב-27 הופעות בליגה כשהוסיף עוד ארבעה שערים בגביע וארבעה שערים בליגת האלופות, ובסך הכל 21 שערים ב-44 הופעות בכל המסגרות. ב-8 באוקטובר 2018 כבש לראשונה בקריירה ארבעה שערים במשחק אחד, בניצחון 5–0 על אולימפיק ליון. השערים, שנכבשו בתוך 13 דקות בלבד, הפכו את אמבפה לשחקן הצעיר ביותר (בגיל 19 ותשעה חודשים) שכובש רביעייה במשחק אחד ב-45 העונות האחרונות. בנוסף, סייע לקבוצתו להשיג את ניצחונה התשיעי ברציפות, ניצחון ששבר את שיא הליגה שהושג בעונת 1936/1937. בסיום עונת 2018/2019 זכה אמבפה בנעל הזהב של הליגה הצרפתית כשכבש 33 שערים וגם בתואר השחקן המצטיין של אותה עונה. הוא סיים במקום השני בנעל הזהב האירופית, כשרק מסי עקף אותו עם 36 שערים. את עונת 2019/2020 סיים אמבפה שוב כמלך השערים של הליג 1 בצוותא עם ויסאם בן ידר ממונקו כשהספיק לכבוש 18 שערים ב-20 הופעות לפני שהופסקה הליגה בעקבות מגפת הקורונה. בליגת האלופות הוא כבש 5 שערים נוספים כשפריז הצליחה להעפיל עד לגמר שם הפסידה 0–1 לבאיירן מינכן הגרמנית. ב-5 בדצמבר 2020 כבש את שערו ה-100 במדי פריז סן-ז'רמן. ואת העונה סיים כמלך השערים של הליג 1 בפעם השלישית ברציפות עם 27 שערים ב-31 הופעות. בליגת האלופות הוא כבש 8 שערים וסיים כסגן מלך השערים של ארלינג האלנד הנורווגי שחקנה של בורסיה דורטמונד, שכבש 10 שערים. בשמינית גמר ליגת האלופות כבש אמבפה שלושער מול ברצלונה בניצחון 4-1. בגומלין כבש פעם נוספת מפנדל בתיקן 1-1 (בסיכום 5-2). ברבע הגמר כבש צמד מול באיירן מינכן בניצחון 3-2. בגומלין פריז הפסידה 0–1 אך עלתה לחצי הגמר בזכות חוק שערי חוץ. בחצי הגמר מול מנצ’סטר סיטי פריז הפסידה 1–4 בסיכום והודחה מליגת האלופות. את עונת 2020/2021 סיים עם 42 שערים ב-47 הופעות בכל המסגרות. חרף דיווחים רבים על מעבר אפשרי של אמבפה לקבוצה אחרת, הוא האריך את חוזהו בפריז סן ז'רמן במאי 2022 עד 2025. וגם את עונת 2021/2022 סיים כמלך השערים של הליגה הצרפתית, עונה רביעית ברציפות עם 28 שערים, וגם כמלך הבישולים עם 17 כאלה. בליגת האלופות הודחה הקבוצה בשלב שמינית הגמר על ידי ריאל מדריד. אמבפה כבש שישה שערים במהלך הטורניר. ובסך הכל סיים את העונה עם 39 שערים ב-46 הופעות בכל המסגרות. ב-20 באוגוסט 2022 השווה את השיא לשער המהיר ביותר בליגה הצרפתית כאשר הבקיע שמונה שניות לאחר שריקת הפתיחה, בניצחון 7–1 על ליל, בו הבקיע שלושער. ב-23 בינואר 2023 היה לשחקן הראשון שכובש חמישייה במדי פריז סן ז'רמן, כשהבקיע חמישה שערים לרשת פאי דה קאסל מהליגה השישית במשחק גביע. ב-26 בפברואר 2023 כבש אמבפה את שערו ה-200 במדי פריז סן ז'רמן כשהשלים צמד בניצחון 3–0 של פריז בלה קלאסיק שהתקיים במסגרת המחזור ה-25 בליגה, והשתווה לאדינסון קבאני בראש טבלת הכובשים בכל הזמנים של פריז סן ז'רמן. ב-4 במרץ 2023 כבש אמפבה את השער הרביעי בניצחון הליגה 4–2 של פריז על נאנט, הגיע ל-201 כיבושים, עבר את קבאני והפך למלך השערים הבלעדי של פריז סן ז'רמן. ב-3 ביוני 2024 חתם רשמית בריאל מדריד על חוזה למשך חמש עונות אמבפה זכה עם נבחרת צרפת עד גיל 19 באליפות אירופה עד גיל 19 לשנת 2016. במרץ 2017 זומן לראשונה לנבחרת הבוגרת, על ידי המאמן דידייה דשאן. ב-25 במרץ 2017 ערך את הופעתו הבכורה בנבחרת הבוגרת כשעלה כמחליף בניצחון 3–1 על לוקסמבורג במוקדמות מונדיאל 2018. במונדיאל 2018 הבקיע אמבפה ארבעה שערים לזכות נבחרת צרפת, וקיבל את פרס השחקן הצעיר המצטיין של הטורניר (בן 19). את שערו הראשון הבקיע ב-21 ביוני בניצחון נבחרתו 1–0 על נבחרת פרו בשלב הבתים. בשמינית הגמר הוא כבש שני שערים, והכשלה שלו ברחבה הביאה לשער נוסף שהובקע בפנדל, בניצחון נבחרתו 4–3 על נבחרת ארגנטינה. את השער הרביעי הבקיע לזכות נבחרתו בניצחונה 4–2 במשחק הגמר מול נבחרת קרואטיה ובכך הפך לשחקן הצעיר ביותר שכובש בגמר מונדיאל, אחרי פלה. בשנת 2022 נכלל ברשימת פורבס 30Under30 האירופאית. נכלל בסגל נבחרת צרפת בטורניר מונדיאל 2022. במהלך הטורניר כבש שמונה שערים, הכמות הכי גדולה לשחקן בודד מאז רונאלדו במונדיאל 2002, כולל שלושער בגמר מול ארגנטינה, והפך לשחקן הראשון מאז ג'ף הרסט במונדיאל 1966 שכובש שלושער בגמר המונדיאל. לקראת יורו 2024 הפך לקפטן נבחרת צרפת, ובכך הפך לקפטן הצרפתי הצעיר בתולדותיה. נכלל בסגל נבחרת צרפת לטורניר יורו 2024. מעודכן ל-25 במאי 2024 מעודכן ל-9 ביוני 2024 מונקו ליג 1 (1): 2016/17 פריז סן-ז'רמן ליג 1 (6): 2017/18, 2018/19, 2019/20, 2021/22, 2022/23, 2023/24 גביע הליגה הצרפתית (2): 2017/18, 2019/20 הגביע הצרפתי (4): 2017/18, 2019/20, 2020/21, 2023/24 הסופר קאפ צרפתי (3): 2019, 2020, 2023 ריאל מדריד הסופר קאפ האירופי: 2024 נבחרת צרפת עד גיל 19 אליפות אירופה בכדורגל עד גיל 19 : 2016 נבחרת צרפת גביע העולם: 2018 ליגת האומות של אופ"א: 2020/21 שחקן החודש בליגה הצרפתית (11): אפריל 2017, מרץ 2018, אוגוסט 2018, פברואר 2019, פברואר 2021, אוגוסט 2021, פברואר 2022, נובמבר/דצמבר 2022, פברואר 2023, אוקטובר 2023, נובמבר 2023 שחקן השנה בליגה הצרפתית (5): 2018/19, 2020/21, 2021/22, 2022/23, 2023/24 נבחרת השנה של הליגה הצרפתית (7): 2016/17, 2017/18, 2018/19, 2020/21, 2021/22, 2022/23, 2023/24 נבחרת העונה של ליגת האלופות (4): 2016/17, 2019/20, 2020/21, 2021/22 FIFPRO World 11:‏ 2018, 2019 פרס נער הזהב: 2017 הצעיר המצטיין של המונדיאל: 2018 נבחרת הטורניר של המונדיאל: 2018 קבוצת השנה העולמית מטעם IFFHS:‏ 2018, 2021 נבחרת השנה של אופ"א: 2018 מלך השערים של הליגה הצרפתית (6): 2018/19, 2019/20, 2020/21, 2021/22, 2022/23, 2023/24 מלך הבישולים של הליגה הצרפתית: 2021/22 מלך השערים של המונדיאל: 2022 מלך שערי ליגת האלופות: 2023/24 עיטורים אביר בלגיון הכבוד הצרפתי: 2018 מדיה וקבצים בנושא קיליאן אמבפה בוויקישיתוף אתר האינטרנט הרשמי של קיליאן אמבפה (בצרפתית, באנגלית ובספרדית) קיליאן אמבפה, ברשת החברתית פייסבוק קיליאן אמבפה, ברשת החברתית אקס (טוויטר) קיליאן אמבפה, ברשת החברתית אינסטגרם קיליאן אמבפה, סרטונים בערוץ היוטיוב קיליאן אמבפה, באתר Transfermarkt קיליאן אמבפה, באתר Fussballdaten.de (בגרמנית) קיליאן אמבפה, באתר Soccerway קיליאן אמבפה, באתר BDFutbol קיליאן אמבפה, באתר WorldFootball.net קיליאן אמבפה, באתר National Football Teams קיליאן אמבפה, באתר FootballDatabase.eu קיליאן אמבפה, באתר ESPN מיכאל יוכין, ‏שער הניצחון: האיום הגדול על מסי ורונאלדו, בעיתון מקור ראשון, 30 בנובמבר 2018 מיכאל יוכין‏, לא נשארה נשמה למכור לשטן: האגו והצביעות הרסו את קיליאן אמבפה, באתר וואלה, 25 ביולי 2023 קיליאן אמבפה, באתר אנציקלופדיה בריטניקה (באנגלית) טל וולף, ‏החלוץ הגדול הבא: בן 19, 1.78 ס"מ, ושווי של 186.5 מיליון אירו, באתר גלובס, 6 ביוני 2018 Mbappe breaks 45-year Ligue 1 record in PSG rout. goal.com. 8 October 2018 ניימאר מסיר את הכובע בפני אמבפה: "אפילו הבן שלי מעריץ אותו", באתר וואלה, 8 באוקטובר 2018 אגו, שליטה וכמובן כסף: הסיבות שאמבפה נשאר, באתר ONE‏, 21 במאי 2022 אמבפה כבש שלושער ב-1:7 של פ.ס.ז' והשווה את השער המהיר בתולדות הליגה, באתר וואלה, 20 באוגוסט 2022 ynet ספורט, אמבאפה כבש חמישייה, קיין השווה שיא היסטורי, באתר ynet, 24 בינואר 2023 Reuters (2023-02-26). "PSG romp to 3-0 win over Marseille thanks to Mbappe-Messi double act". Reuters (באנגלית). נבדק ב-2023-03-04. https://www.realmadrid.com/es-ES/noticias/futbol/primer-equipo/actualidad/comunicado-oficial-mbappe-03-06-2024 Forbes 30 Under 30 2022: Celebrities, Forbes (באנגלית) Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)